**AVTOGROB**

Po izračunih sekcije avtoserviserjev pri Obrtni zbornici Slovenije, v Sloveniji vsako leto neznano kam izgine okrog 41.000 izrabljenih avtomobilov, kar pomeni 54.000 ton odpadkov, od tega okvirno 900 ton nevarnih odpadkov.

Če bi ta vozila postavili v kolono, bi ta merila 204 kilometre, kar približno ustreza razdalji med Brežicami in Koprom.

Na Oštru, Centru za preiskovalno novinarstvo v jadranski regiji, smo sklenili, da bomo – tudi s pomočjo javnosti – mapirali nelegalne avtomobilske odpade v Sloveniji. Od velikih odlagališč v industrijskih conah, do zapuščenih avtomobilov ob cestah, na robovih gozdov in drugod.

Ta obrazec je namenjen zbiranju podatkov o lokacijah divjih odlagališč izrabljenih vozil. Podatke bomo uporabili za oblikovanje registra divjih odlagališč vozil, analizirali jih bomo in identificirali trende oziroma primere, ki jih bomo posebej preiskali.

Vse podatke, ki jih boste vnesli, bomo anonimizirali. Če se ne boste izrecno strinjali, da z nami delite vaše kontaktne podatke, nam bodo vidni le podatki o Google profilu, s katerim odgovarjate. Vaše anonimno sodelovanje uredništvu pomeni enako kot sodelovanje z drugimi anonimnimi novinarskimi viri, zato vaše identitete in morebitnih osebnih podatkov v nobenem primeru ne bomo razkrili. Z njimi bomo ravnali v skladu s predpisi o varstvu zasebnosti, Oštrovim kodeksom in ob visoki digitalni varnosti dela.

**VAROVANJE ZASEBNOSTI**

Z oddajo obrazca boste pomagali novinarjem preiskovalnega projekta Avtogrob. Če boste Oštru posredovali kontaktne podatke (ime, priimek, e-naslov), ki sicer niso obvezni, bomo te na podlagi točke b 6/I člena Splošne uredbe o varstvu podatkov po potrebi uporabili za vzpostavitev stika za namen pridobivanja dodatnih informacij o divjih odlagališčih, ki so v srži preiskovalnega projekta o nelegalnih odlagališčih odpadkov.

Več o politiki varovanja zasebnosti in pogojih sodelovanja z bralci spletnega mesta Oštro.si lahko preberete [tukaj](https://www.ostro.si/si/splosna-politika-zasebnosti).

Pomagate nam lahko tudi z beleženjem in fotografiranjem lokacij divjih odlagališč na terenu. Vaše kontaktne podatke, ki niso obvezni, bomo tudi v tem primeru uporabili za vzpostavitev stika z vami zaradi tovrstne pomoči, če bo to potrebno. Sodelovanje lahko vedno zavrnete.

1. **Geolokacija (če jo poznate):**

Navodila za pridobivanje geolokacije lahko preberete tukaj.

*PRIMER: 46.0569, 14.5058*

1. **Naslov (če ga poznate):**

*PRIMER: Črni Vrh 34, Polhov Gradec*

1. **Opis lokacije (če ga poznate):**

Pomembno je, da vključite čim več prepoznavnih lastnosti, kot so bližina naselij,  cest, zgradb, naravnih značilnosti ipd., saj nam bo to pomagalo pri natančni identifikaciji lokacije.

*PRIMER: Zapuščeno vozilo se nahaja ob makadamski cesti med naseljema Stara Vrhnika in Dolge njive,  od glavne ceste pa je oddaljeno približno 200 metrov na desno, blizu starega kozolca.*

1. **Občina:**
2. **Tip dostopnosti:**

* dostopno z avtomobilom
* dostopno z motornim kolesom
* dostopno samo peš
* težko dostopen teren (jame, brezna, gore, zasebno zemljišče, nevaren pes)

1. **Če je teren težko dostopen, bomo hvaležni za vaše izkušnje z dostopanjem:**

*PRIMER: Za dostop do tega odlagališča je treba z vozilom po zasebni gozdni poti, po treh ovinkih pa parkirati in še 100 metrov nadaljevati peš po zaraščeni pešpoti. Lastnik živi kilometer stran in ni vesel obiskovalcev v gozdu.*

1. **Približno število odpadnih vozil:**

* 1
* 2 do 5
* 5 do 10
* 11 do 30
* 31 do 50
* 51 do 100
* nad 100
* ni mogoče razbrati

1. **Če le lahko, nam pošljite tudi fotografijo ali fotografije lokacije, ki jih bomo uporabili kot ‘delovno orodje’ za identifikacijo natančnih lokacij. Fotografije niso namenjene javni objavi.**

*Fotografirajte tako, da bo na sliki vidno čim več divjega odlagališča. Najbolj preprosto bo, če boste mobilno napravo obrnili horizontalno in posneli ležečo fotografijo.*

*Ne ogrožajte svoje varnosti. Če vas lahko fotografiranje spravi v nevarnost, raje naredite posnetek od daleč ali pa ga ne.*

1. **Ali dovolite, da z vami, če bi potrebovali več informacij o divjem odlagališču, ki ste ga odkrili, stopimo v stik?**

* da
* ne

1. **Če da, prosimo, da vpišite vaše ime, priimek in e-naslov ali telefonsko številko.**

1. **Bi nam želeli sporočiti še kaj pomembnega ali zanimivega za preiskavo in terensko delo?**

